als_Latn dik_Latn sag_Latn
Filozofi dhe akademiku i njohur Artan Fuga me anë të një shkrimi në rrjetet sociale ka reaguar lidhur me gjëndjen e Politikës shqiptare dhe mugesën gjithnjë e më shumë intelektualëve të vërtetë në të.
Komenti i Plotë i Artan Fugës:
I fundit të fiki dritat në Koman!
Për kë bien këmbanat?!
Profesor Besnik Aliaj largohet nga funksionet e tij në departamentin që drejtonte në partinë demokratike.
Profesor i njohur, urbanist i talentuar, njohës i shkëlqyer i problematikave të menaxhimit të territorit, thuajse i përplas derën politikës.
Sikur të ishte i vetmi. Numuroni se sa profesorë, arkitektë, shkencëtarë keni aktivë në politikë.
Nuk janë indiferentë jo, por i përzë ajo që shohin, përjetojnë dhe mjedisi.
A ka vesh të dëgjojë partia demokratike? Apo do të mbytet në dhjetra deklarata njera më inatçore se tjetra, njera më pa logjikë se tjetra!
A ka vesh të dëgjojë politika?
Ndani postet, votat, pushtetet, pasuritë, intelektualët e kanë braktisur gjithnjë e më shumë politikën.
Ndani postet, votat, pushtetet, pasuritë, qytetarët vijnë gjithnjë e më pak në votime.
Ndani postet, pushtetet, pasuritë, votat, mediat, tenderat, koncesionet, pallatet, rinia braktis atdheun.
Merrini të gjitha, grinduni se kush e kishte fajin, bëni marrëveshje, mosmarrëveshje, përleshje, leshje, mallkoni, lavdëroni, hani, pini, qeshni, gjithçka është tuaja!
I keni të gjitha.
I gëzofshi!
Intelektualët, si votuesit, si rinia, si emigrantët po ikin !
I fundit të fiki dritat në Koman!
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn